CELEX: 32021D2254
Language: lv
Date: 2021-12-07 00:00:00
Title: Eiropas Centrālās bankas Lēmums (ES) 2021/2254 (2021. gada 7. decembris), ar ko groza Lēmumu (ES) 2020/1997 par 2021. gada monētu emisijas apjoma apstiprināšanu (ECB/2021/53)

17.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 454/17
               
            
         EIROPAS CENTRĀLĀS BANKAS LĒMUMS (ES) 2021/2254
         (2021. gada 7. decembris),
         ar ko groza Lēmumu (ES) 2020/1997 par 2021. gada monētu emisijas apjoma apstiprināšanu
         (ECB/2021/53)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību un jo īpaši tā 128. panta 2. punktu,
         ņemot vērā Eiropas Centrālās bankas Lēmumu (ES) 2015/2332 (2015. gada 4. decembris) par euro monētu emisijas apjoma apstiprināšanas procedūru (ECB/2015/43) (1) un jo īpaši tā 3. panta 7. punktu,
         tā kā:
         
                     (1)
                  
                  
                     No 1999. gada 1. janvāra Eiropas Centrālajai bankai (ECB) ir ekskluzīvas tiesības apstiprināt dalībvalstu, kuru valūta ir euro, emitēto monētu apjomu.
                  
               
                     (2)
                  
                  
                     Pamatojoties uz dalībvalstu, kuru valūta ir euro, ECB iesniegtajiem aprēķiniem par euro monētu pieprasījumu 2021. gadā, ECB ar Eiropas Centrālās bankas Lēmumu (ES) 2020/1997 (ECB/2020/57) (2) apstiprināja apgrozībai paredzēto euro monētu un euro kolekcijas monētu, kas nav paredzētas apgrozībai, kopējo apjomu 2021. gadā.
                  
               
                     (3)
                  
                  
                     Saskaņā ar Eiropas Centrālās bankas Lēmuma (ES) 2015/2332 (ECB/2015/43) 3. pantu euro zonas dalībvalstij jāpaziņo ECB, ja euro monētu faktiskais pieprasījums iespējams pārsniegs kalendārajam gadam apstiprināto monētu emisijas apjomu, un, ja palielinātais monētu pieprasījums turpinās, jālūdz ad hoc apstiprinājums monētu emisijas papildu apjomam attiecīgajā kalendārajā gadā.
                  
               
                     (4)
                  
                  
                     ECB 2021. gada 22. novembrī Īrijas vārdā saņēma Banc Ceannais na hÉireann / Central Bank of Ireland pieprasījumu palielināt euro monētu apjomu, ko Īrija drīkst emitēt 2021. gadā, par papildu 10 milj. EUR no 16,3 milj. EUR līdz 26,3 milj. EUR, reaģējot uz ievērojamu monētu pieprasījuma pieaugumu, kas saistīts ar monētu iemaksu samazinājumu 2021. gadā salīdzinājumā ar 2020. gadu un lielāku nekā prognozēts pieprasījumu periodā pirms 2021. gada Ziemassvētkiem.
                  
               
                     (5)
                  
                  
                     Lēmuma (ES) 2015/2332 (ECB/2015/43) 3. panta 7. punkts nosaka, ka, ja nav nepieciešams veikt izmaiņas ad hoc pieprasījumā, ECB Valdei jāpieņem individuāls lēmums par ad hoc apstiprinājuma pieprasījumu.
                  
               
                     (6)
                  
                  
                     Tādēļ attiecīgi jāgroza Lēmums (ES) 2020/1997 (ECB/2020/57),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma (ES) 2020/1997 (ECB/2020/57) 2. panta tabulu groza šādi:
            rindu atttiecībā uz Īriju aizstāj ar šādu:
            
               
                           “Īrija
                        
                        
                           25,8 
                        
                        
                           0,5 
                        
                        
                           26,3 ”.
                        
                     
         
         
            2. pants
            Stāšanās spēkā
            Šis lēmums stājas spēkā dienā, kurā to paziņo adresātiem.
         
         
            3. pants
            Adresāti
            Šis lēmums adresēts dalībvalstīm, kuru valūta ir euro.
         
         
            Frankfurtē pie Mainas 2021. gada 7. decembrī
            
               
                  ECB prezidente
               
               Christine LAGARDE
            
         
         
            (1)  OV L 328, 12.12.2015., 123. lpp.
         
         
            (2)  Eiropas Centrālās bankas Lēmums (ES) 2020/1997 (2020. gada 24. novembris) par 2021. gada monētu emisijas apjoma apstiprināšanu (ECB/2020/57) (OV L 410, 7.12.2020., 104. lpp.).